open-index/open-wikipedia-markdown huggingface dataset:
Ես մահացել եմ, բայց ընկերներ ունեմ

**Ես մահացել եմ, բայց ունեմ ընկերներ** (), 2015 թվականի ֆրանկո-բելգիական կատակերգություն, ֆիլմի ռեժիսորներն են Գիյոմ և Ստեֆան Մալանդրենները։ Ֆիլմի պրեմիերան կայացել է 2015 թվականի հունիսի 11-ին Կաբուրայում կայացած ռոմանտիկ ֆիլմերի կինոփառատոնում։ Ֆիլմը առաջադրվել է 2016 թվականի Ֆրանսիական Սեզար կինոմրցանակի համար՝ «Արտասահմանյան լավագույն կինոնկար» անվանակարգում և Բելգիայի «Մագրիտ» կինոմրցանակների 7 անվանակարգերում, մասնավորապես՝ «Լավագույն կինոնկար» անվանակարգում։

## Սյուժե
Չորս բելգիացի ռոքեր՝ Յանը, Վիմը, Նիկոլյան և Ժիպին իրենց կյանքում առաջին անգամ հնարավորություն է ունենում իրականացնելու իրենց վաղեմի երազանքը՝ ելույթ ունենալ Լոս Անջելեսում։ Այնուամենայնիվ, խմբի թմբկահարը իրեն չափազանց ծեր է համարում, և նրա համար պետք է գտնել երիտասարդ փոխարինող։ Բայց ամեն ինչ էլ ավելի է վատանում, երբ Ժիփին մահանում է մեկնելու նախօրեին։ Զայրացած ընկերները առևանգում են հանգուցյալի աճյունասափորը՝ իրենց հետ վերցնելով Ամերիկայում շրջագայության ժամանակ։ Ճանապարհին նրանք պարզում են, որ իրենց ընկերը գեյ է եղել և հինգ տարի ապրել է իր ընկերոջ՝ Դենիի հետ։

## Դերասանական կազմ
 
 
 
 
 
 

## Ծանոթագրություններ

Կատեգորիա:2010-ականների ֆրանսիական ֆիլմեր
Կատեգորիա:2015 ֆիլմեր
Կատեգորիա:Բելգիական կինոկատակերգություններ
Կատեգորիա:Բելգիական ֆիլմեր
Կատեգորիա:Կինոկատակերգություններ
Կատեգորիա:Ֆրանսերեն ֆիլմեր
Կատեգորիա:Ֆրանսիական կինոկատակերգություններ
Կատեգորիա:Ֆրանսիական ֆիլմեր
Կատեգորիա:2010-ականների ֆրանսերեն ֆիլմեր
Վաֆլե տորթ

[thumb|Վաֆլե [տորթ|250px]]
**Վաֆլե տորթ**, վաֆլե կիսաֆաբրիկատի հիմքով (վաֆլե շերտերով) խմորեղեն, տարբեր կրեմներով, յուղային, մրգային, քսուկային և այլ տեսակների խճողակներով հրուշակեղեն։

Վաֆլե տորթի համար կրեմի խոնավությունը չպետք է գերազանցի 10-12 % -ը, որովհետև վաֆլին լավ կլանում է խոնավությունը և դարռնում է կպչուն։ Այն ստանում են միչև միասեռ զանգված դառնալը հալած ճարպը, շաքարավազի և կակաոյի փոշիները հարելով՝ պարբերաբար լիմոնի էսենցիա ավելացնելով։ Այն քսում են թխված և սառեցրած վաֆլե շերտերին քսող մեքնայի օգնությամբ։ Ստացված պատրաստուկը շարում են իրար վրա և 10—16 ժամ պահում են բեռի տակ կամ 3-4 ժամ՝ սառցարանում։ Պատրաստի թխվածքը ձեռքով կամ կտրող սարքի միջոցով կտրտում են քառակուսի կամ ուղանկյունաձև կտորների։ Վաֆլե տորթի վերևի մակերեսը զարդարելու համար վրայից ցանում են վաֆլե փշուրներ։ Վաֆլե փշուրները պատրաստում են վաֆլե շերտերը դանակով կամ մանրիչով մանրացնելով։ Տորթի կողային մակերևույթները չեն զարդարում։

## Ծանոթագրություններ

## Գրականություն
* 
* 
* 

Կատեգորիա:Հրուշակեղեն
Կատեգորիա:Տորթեր
Head Above Water (երգ)

«**Head Above Water**», կանադացի երգչուհի Ավրիլ Լավինի համանուն վեցերորդ ստուդիական ալբոմի առաջին սինգլը, որը թողարկվել է  BMG լեյբլում։

## Երգի մասին

2016 թվականի դեկտեմբերի 25-ին սոցցանցերում Ավրիլ Լավինը հայտարարել է, որ աշխատում է իր նոր ալբոմի երաժշտական թրեքների վրա։ 2018 թվականի օգոստոսին երգչուհին սկսել է հրապարակել սկավառակի թողարկմանը նվիրված թիզերները՝ օգտագործելով կադրեր տեսահոլովակից։

«Head Above Water» երգն Ավրիլ Լավինը կոչել է «հոգևոր փորձ»։ Երգը գրվել է Ֆա մաժոր տոնայնությամբ։ Տեքստը նվիրված է Ավրիլ Լավինի ապրումներին Լայմի հիվանդության դեմ պայքարելու ժամանակ։

«Head Above Water» երգի տեսահոլովակը նկարահանվել է Իսլանդիայում, ռեժիսորը եղել է Էլիոթ Լեսթերը։ Տեսահոլովակը թողարկվել է 2018 թվականի սեպտեմբերի 27-ին՝ երգչուհու 34-ամյակի օրը։ Երգի հեռուստատեսային պրեմիերան կայացել է սեպտեմբերի 26-ին *Ջիմմի Քիմմելն ուղիղ եթերում*։

## Քննադատների արձագանքներ
Billboard-ի գրախոսականում ասվում է, որ «Head Above Water»-ը «հզոր, հոգևոր խորաթափանցություն է, որում պատմվում է Լայմի հիվանդության դեմ պայքարի ընթացքում կանադացի երգչուհու ուղու մասին»։ Spin-ի գրախոսականում «Head Above Water» բնութագրվում է որպես «դրամատիկ դաշնամուրային բալադ դիմադրության մասին»։ *MTV Canada*-ի քննադատը գնահատել է Լավինի «էմոցիոնալ լիցքավորված վերադարձը» և երգը անվանել «ոչ միայն փոխաբերություն», քանի որ «դրանում փաստագրված է Լայմի հիվանդության դեմ Լավինի բազմամյա պայքարի հանգուցալուծումը»։

Երգին դրական գնահատականը է տվել քրիստոնեական *Faithwire* պարբերականը, հատկապես նշվել է այն, թե ինչպես է «Լավինը նկարագրում իր հարաբերությունները Աստծո հետ, և ինչպես է նա փրկել իրեն, երբ ինքը կարծում էր, որ իր կյանքը մոտեցել է ավարտին»։ Կրոնական մեկ այլ՝ *Christian Headlines* պարբերականում «Head Above Water»-ը կոչվում է «աստվածակենտրոն երգ»։ *Jezebel* կայքի գրախոսականում երգը համեմատվել է քրիստոնեական ռոքի ստեղծագործությունների հետ, մասնավորապես Ռեյչել Պլատենի 2015 թվականի «Fight Song» երգի հետ։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

## Թողարկման պատմություն

## Ծանոթագրություններ

Կատեգորիա:2018 երգեր
Կատեգորիա:Ավրիլ Լավինի երգեր
Կատեգորիա:Ռոք երգեր
Կատեգորիա:Փոփ երգեր
Հոլանդական վաֆլի

thumb|Երկու ստրոպվաֆլի
**Հոլանդական վաֆլի,** ինչպես նաև՝ **ստրոպվաֆլի** (, թարգմանվում է որպես «մրգահյութով վաֆլի»), կարամելային օշարակի միջուկով վաֆլե երկու բարակ շերտերով թխվածք։ Առաջին անգամ պատրաստվել է հոլանդական Գաուդա քաղաքում։

## Պատրաստում
Վաֆլու կոշտ խմորը պատրասվում է ալյուրից, կարագից, շագանակագույն շաքարավազից, խմորիչից, կաթից և ձվից։ Միջին չափի խմորի գնդիկները դրվում են վաֆլի պատրաստող սարքի մեջ։ Դեռ տաք ժամանակ վաֆլին բաժանում են երկու մասի։ Դարչինի և կարագի հիմքով, շագանակագույն շաքարավազով պատրաստված օշարակի տաք միջուկը դրվում է վաֆլե երկու շերտերի մեջտեղում և սոսնձվում է իրար։

Պատկեր:Stroopwafelijzer.jpg|thumb|Խմորի գունդը դրվում է վաֆլի պատրաստելու սարքի մեջ
Պատկեր:Stroopwafel syrup gouda.jpg|thumb|Ստրոպվաֆլու համար օգտագործվող եռացող օշարակով կաթսա


## Պատմություն
Ստրոպվաֆլին ծագում է Նիդեռլանդների Գաուդա քաղաքից։ Համարվում է, որ առաջին անգամ պատրաստվել է 18-րդ դարի վերջին կամ 19-րդ դարի սկզբին։ Ստեղծվել է մի հացթուխի կողմից, որն օգտագործել է օշարակի մեջ թաթախված պաքսիմատը։

Վարկածներից մեկի համաձայն, ստրոպվաֆլին հորինվել է հացթուխ *Gerard Kamphuisen-ի* հացաբուլկեղենի փռում, և առաջին ստրոպվաֆլիները թվագրվում են 1810 կամ 1840 թվին՝ երբ հացթուխը բացեց իր հացաբուլկեղենի փուռը, պատրաստվում էր ըստ ամենահին հայտնի բաղադրատոմսի։ 19-րդ դարում քաղաքում կար մոտ 100 հացաբուլկեղենի փուռ, որոնք արտադրում էին այդպիսի վաֆլիներ։ Գաուդան միակ քաղաքն էր, որտեղ դրանք պատրաստվում էին մինչև 1870 թվականը։ 1870 թվականից հետո վաֆլիները հայտնվեցին նաև Գուդայից դուրս գտնվող շուկաներում։ 20-րդ դարում վաֆլիները սկսեցին պատրաստել գործարաններում, 1960-ին միայն Գաուդայում կար 17 գործարան, որոնցից չորսը գործում են մինչև այսօր։

## Ծանոթագրություններ

Կատեգորիա:Հոլանդական խոհանոց
Կատեգորիա:Թխվածքներ
Հիմնական բնազդ 2

«**Հիմնական բնազդ 2**» (), թրիլլեր, 1992 թվականին նկարահանված «Հիմնական բնազդ» ֆիլմի սիքվելը։ Գլխավոր դերակատարներն են Շերոն Սթոունը, Դևիդ Մորիսին, Շառլոտա Ռեմփլինգը և Դևիդ Թյուլիսը։ Սթոունը նորից խաղացել է կին գրող Քեթրին Թրամելի դերը, որը կասկածվում է սպանությունների մեջ։

Ֆիլմը նկարահանվել է 2005 թվականի ապրիլ-օգոստոս ամիսներին և էկրաններ բարձրացել 2006 թվականի մարտի 31-ին։ Ի տարբերություն առաջին մասի՝ «Հիմնական բնազդ 2»-ը հաջողություն չի ունեցել։ Ֆիլմին բացասաբար են արձագանքել քննադատները և չի փոխհատուցվել 70 միլիոն դոլար բյուջեն՝ ամբողջ աշխարհով վարձույթում հավաքելով 35 միլիոն դոլար։ Ձախողումը հատկապես նկատելի էր Միացյալ Նահանգներում, որտեղ ֆիլմը վարձույթից 17 օր անց չի ցուցադրվել։

Ֆիլմն առաջադրվել է «Ոսկե ազնվամորի» հակամրցանակի յոթ անվանակարգում և «հաղթել» դրանցից չորսում՝ «վատագույն ֆիլմ», «կնոջ վատագույն դեր» (Սթոուն), «վատագույն սիքվել» և «վատագույն սցենար»։ Բացի այդ, Շերոն Սթոունի կրծքերն առաջադրվել են «վատագույն դերասանական դուետ» անվանակարգում։

## Սյուժե
Ֆիլմի սկզբում ամերիկացի կին գրող Քեթրին Թրամելն իր երիտասարդ սիրեկանի՝ հայտնի անգլիացի ֆուտբոլիստ Քևին Ֆրենկսի հետ Spyker C8 ավտոմեքենայով գնում է Լոնդոնում։ Բայց վթար է տեղի ունենում, և մեքենան ընկնում է գետը։ Թրամելը դուրս է գալիս մեքենայից, Ֆրենկսը խեղդվում է։

Դատարանը Քեթրինին նշանակում է հոգեթերապիայի պարտադիր դասընթացներ, որոնք վարում է դոկտոր Մայքլ Գլասը։ Քեթրինն աստիճանաբար կորացնում է Գլասին և ավելի ու ավելի շատ տեղ է զբաղեցնում իր կյանքում (ճիշտ այնպես, ինչպես տեղի էր ունեցել դետեկտիվ Նիկ Կարենի հետ առաջին ֆիլմում)։

Մի անգամ Գլասին զանգում է նրա նախկին կինը և հաղորդում, որ հայտնաբերվել է սպանված լրագրող, որը Գլասի մասին անդուրեկան հոդված է գրել։ Այնուհետև հետևում է սպանությունների շղթան, որոնցից յուրաքանչյուրում Թրամելը կարող է խառնվել։ Գլասը վերջնականապես կորցնում է վերահսկողությունը տեղի ունեցածի նկատմամբ, նրա կարիերան փլուզվում է։

Ֆիլմը վերջանում է հոգեբուժական հիվանդանոցում տեսարանով, որտեղ գտնվում է ակնհայտորեն խելագարված Գլասը։ Թրամելը նրան հայտնում է, որ իր նոր գրքի հերոսը հոգեբան է, որն ակնհայտորեն ընդօրինակվել է Գլասից։

## Դերերում

## Փաստեր ֆիլմի մասին
* Պաուլ Վերհուվենը հրավիրվել է նկարահանումներին որպես ռեժիսոր, բայց հրաժարվել է․

## Ծանոթագրություններ

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների բրիտանական ֆիլմեր
Կատեգորիա:2006 ֆիլմեր
Կատեգորիա:Columbia Pictures ֆիլմեր
Կատեգորիա:MGM ֆիլմեր
Կատեգորիա:«Ոսկե ազնվամորի» մրցանակի դափնեկիրներ
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան քրեական ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական թրիլեր ֆիլմեր
Կատեգորիա:Բրիտանական քրեական ֆիլմեր
Կատեգորիա:Գերմանական դրամա ֆիլմեր
Կատեգորիա:Գերմանական թրիլեր ֆիլմեր
Կատեգորիա:Գերմանական քրեական ֆիլմեր
Կատեգորիա:Իսպանական դրամա ֆիլմեր
Կատեգորիա:Իսպանական ֆիլմեր
Կատեգորիա:Մայքլ Կեյտոն-Ջոնսի ֆիլմեր
Կատեգորիա:Ֆիլմեր գրողների մասին
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Գերմանական անգլերեն ֆիլմեր
Կատեգորիա:2000-ականների գերմանական ֆիլմեր
Կատեգորիա:Անգլերեն ֆիլմեր
Ադրբեջանի ազգային կոմիտե

**Ադրբեջանի ազգային կոմիտեն** (, ) մի կազմակերպություն էր, որը հիմնադրվել է Բեռլինում ՝ ադրբեջանցի քաղաքական ներգաղթյալների կողմից։ 1941-ի վերջին հիմնադրված կոմիտեի հիմնական նպատակը Գերմանիայի նացիստական կառավարության կողմից Ադրբեջանի անկախության ճանաչումն էր, որպեսզի կանխեն Կովկասի ամբողջական բռնակցումը նացիստական Գերմանիայի կողմից։ Այս ժամանակահատվածում գերմանական ուժերը մեծ հաջողությունների էին հասել Խորհրդային Միության դեմ «Բարբարոսա» ռազմական գործողություններում, ուստի պետական պաշտոնյաները համոզված էին, որ Վերմախտը կարող է հաղթել պատերազմում ՝ առանց լրացուցիչ տեղական օգնության։ Այնուամենայնիվ, չկարողանալով որևէ նշանակալի համաձայնության գալ նացիստական Գերմանիայի կառավարության հետ, կոմիտեն լուծարվեց 1943-ի օգոստոսին։

### Կոմիտեի ստեղծումը
Քաղաքական կոմիտեն հիմնադրվել է 1941 թվականին Բեռլինում ։ Գերմանիայի ԱԳՆ-ն Բեռլին էր հրավիրել  Մուստաֆա Վելիկովին, Միր Յաղուբ Մեհթիևին, Խոսրով բեյ Սուլթանովին եւ Հիլալ Մյունշիին, որոնք այդ ժամանակ բնակվում էին Բուխարեստում։ Կոմիտեն ուներ ընդամենը չորս անդամ։ Նրա կազմը հաստատման համար ներկայացվել էր Գերմանիայի արտաքին գործերի նախարարություն։ Այս փաստաթղթին զուգահեռ, նախարարություն էր ուղարկվել  նաեւ Մամեդ Էմին Ռասուլզադեի կողմից կազմված առաջարկների լայն փաթեթ, ներառյալ նացիստական Գերմանիայի կողմից Ադրբեջանի անկախության անհապաղ ճանաչման և ադրբեջանական միասնական բանակի ստեղծան առաջարկներ։

### Գործունեությունը
Կոմիտեն քննարկել է բացառապես կովկասյան խնդրի շուրջ նացիստական Գերմանիայի ղեկավարության հետ հնարավոր համագործակցութան հարցը։ Առաջարկվում էր, որ կոմունիստական ռեժիմի տապալումից հետո նացիստական ուժերը չմտնեին Կովկաս, իսկ տարածաշրջանի ճակատագիրը որոշվեր ինքնավար կերպով՝ տեղի բնակիչների կողմից։ Սակայն նացիստական Գերմանիայի կառավարությունը մերժեց այս առաջարկը։ Հիտլերի ղեկավարության կողմից Ռասուլզադեի առաջարկների մերժուման հիմնական պատճառը «Բարբարոսա » գործողության ապագայի մասին Գերմանիայի սխալ պատկերացումն էր։ Նացիստական կառավարությունը համոզված էր, որ լրացուցիչ աջակցությունը էական չէր վերջնական հաղթանակի համար։ Արդյունքում, տարաձայնություններ առաջացան նացիստական կառավարության հետ և կոմիտեն լուծարվեց 1943-ի օգոստոսին։

## Մեջբերումներ

## Աղբյուրներ
* 
* 

## Տես նաև
* Ադրբեջանական լեգեոն
*Ադրբեջանի ժողովրդավարական հանրապետություն
*Աբդուրահման Ֆաթալիբեյլի
*Մագոմեդ Իսրաֆիլով
*Մամեդ Էմին Ռասուլզադե

## Արտաքին հղումներ
* Ադրբեջանի հիմնադիր հայրերը և նրանց համագործակցությունը նացիստների հետ .

Կատեգորիա:Ադրբեջանական ազգայնականություն
Կատեգորիա:Ադրբեջանի Ժողովրդավարական Հանրապետություն
Կատեգորիա:Ազգայնական կազմակերպություններ
Կատեգորիա:Հակակոմունիստական կազմակերպություններ
Կատեգորիա:Ադրբեջանի ժամանակակից պատմություն
Կատեգորիա:Ադրբեջանական-Նացիստական համագործակցություն
Կատեգորիա:Ադրբեջանցի կոլաբորացիոնիստներ
Ռոբին Հարդի

**Ռոբին Հարդի** (, ), կանադացի լրագրող և հեղինակ։

Ծնվել է Նոր Շոտլանդիայի Հալիֆաքս քաղաքում և մեծացել է Մանիտոբա նահանգի Վինիպեգ քաղաքում և Օտտավայում, Օնտարիոյում։ Հարդին գրել է սովորել Ալբերտայի համալսարանում և իրավաբանի մասնագիտություն է ստացել Դոլհոուսի համալսարանում` նախքան Տորոնտոյում բնակություն հաստատելը, որտեղ նա դարձել է Կանադայում աչքի ընկնող The Body Politic գեյ ամսագրի հաստիքային գրող և խմբագիր։ Նաև ռադիոնյութեր է պատրաստել CBC Radio-ի համար, համագործակցել է այնպիսի պարբերականների հետ, ինչպիսիք են NOW, Canadian Forum և Fuse, եղել է Օնտարիոյի գեյերի և լեսբիների իրավունքների պաշտպանության միության ակտիվիստ և առաջին վճարվող աշխատակիցը։

1984 թվականին տեղափոխվել է Նյու Յորք, որտեղ եղել է Cloverdale Press-ի խմբագիրը և Publishing Triangle-ի հիմնադիր անդամներից մեկը։ Հարդին նաև շատ վեպեր է գրել դեռահասների համար, հեղինակել է գիտական-գեղարվեստական, առեղծվածային և սարսափ վեպեր, հիմնականում տպագրվելով գրական կեղծանուններով. *Call of the Wendigo* վեպը միակն է եղել, որը հրատարակվել է նրա իրական անվամբ։

Նա նաև որպես ֆրիլանսեր համագործակցել է այնպիսի հրատարակչատների հետ ինչպիսիք են The Advocate-ն, Village Voicն և Penthouse-ը։

Հարդին իր կյանքի ընթացքում նաև պոեզիա է գրել, չնայած որ այն չի հրատարակվել որպես գիրք, սակայն «Ուրվականները» կարճ պատմվածքի տեսքով ներկայացվել է CBC Ամենամյա գրական մրցույթին։

Հարդին 1993 թվականին տեղափոխվել է Արիզոնայի Թուսոն քաղաք։

1995 թվականի հոկտեմբերի 28-ին Հարդին մահացել է Արիզոնայի Տոնտո ազգային անտառում, արշավի ժամանակ։ Նրա անավարտ ոչ գեղարվեստական *Тhe Landscape of Death: Gay Men, AIDS and the Crisis of Desire* ձեռագիրը ավարտվել է Դավիդ Գրոֆի կողմից և հրատարակվել է 1999 թվականին՝ *Crisis of Desire: AIDS and the Fate of Gay Brotherhood* անվանումով։ Այդ գիրքը առաջադրվել է 12-րդ Լամբա գրական մրցանակին։

Նրա թղթերից և ձեռագրերից շատերը պահվում են Նյու Յորքի հանրային գրադարանի արխիվներում։ Սքոթ Սայմոնսի և Նորման էլդերի հետ, նա դարձել է Իան Յանգի` 2013 թվականին հրատարակված *Encounters with Authors: Essays on Scott Symons, Robin Hardy, Norman Elder* գրքի գլուխներից մեկի քննարկման առարկան։

## Ծանոթագրություններ

Կատեգորիա:Կանադացի լրագրողներ
Կատեգորիա:Կանադացի գրողներ
Կատեգորիա:Կանադացի բանաստեղծներ
Կատեգորիա:ԼԳԲՏ վիպասաններ
Սայադ Զախարյան

**Սայադ Վազգենի Զախարյան** (), հայ քաղաքական և պետական գործիչ։

Պետական գործիչ Երվանդ Զախարյանի կրտսեր եղբայր։

## Կենսագրություն
*1991 — ավարտել է Գլինկիի անվան Վորոնեժի պետական ագրարային համալսարանը։ Ինժեներ-մեխանիկ։
*1969—1971 — ծառայել է բանակում։
*1971—1974 — աշխատել է Ախուրյանի ՆԳԲ-ում որպես վարորդ-ոստիկան։
*1974—1977 — Ախուրյանի թիվ 4 տրեստի թիվ 2 «Հայջրմուղկոյուղի» թիվ 4 ավտոբուսի վարորդ։
*1977—1979 — աշխատել է որպես Ախուրյանի «Արմսելխոզտեխնիկա» մասնաճյուղի վարորդ։
*1979—1984 — աշխատել է որպես «Արմսելխոզտեխնիկայի» բեռնափոխադրող վարորդ։
*1984 — աշխատել է Ախուրյանի կարի ֆաբրիկայում որպես պահեստավորող, 1985 թվականին ՝Ախուրյանի գլխամասային ֆաբրիկայի փակ կարի արտադրամասի վարիչ, *1986 թվականին՝ Գլխավոր Դիսպետչեր, 1986-1989 թվականներին՝ Ախուրյանի շրջանի Ոսկեհասկ գյուղի կարի արտադրամասի վարիչ։
*1989—1993 — աշխատել է որպես Աշտարակի շրջանի Օշական գյուղի «Արտակ-1» կոոպերատիվի նախագահ։
*1993 — «ԱՐՄԻ և ՏՆՊ» Առևտրի կենտրոնի տնօրենի օգնական (Վորոնեժ, ՌԴ), 1993-1996 թթ.՝ «Վեստրոս» ՓԲԸ պետի տեղակալ (Վորոնեժ)։
*2001—2003 — աշխատել է որպես «Արգալի Գրուպ» ՍՊԸ գործադիր տնօրեն (Երևան)։
2003—2007 — ԱԺ պատգամավոր է ընտրվել։ Պաշտպանության, ազգային անվտանգության և ներքին գործերի մշտական հանձնաժողովի անդամ։ «Օրինաց երկիր» կուսակցության անդամ է։
*Ամուսնացած է, ունի երկու զավակ։

## Ծանոթագրություններ

## Արտաքին հղումներ
*Захарян Саяд Вазгенович

Կատեգորիա:Հայ քաղաքական գործիչներ
Կատեգորիա:Հայ պետական գործիչներ
Կատեգորիա:ՀՀ Ազգային ժողովի պատգամավորներ
Կատեգորիա:ՕԵԿ անդամներ
City of Blinding Lights

**«City of Blinding Lights»** (), «U2» իռլանդական ռոք խմբի երգը, որը *[[How to Dismantle an Atomic Bomb]]* ալբոմի չորրորդ սինգլն է։ Երգն Իռլանդիայում, Մեծ Բրիտանիայում և մի շարք այլ երկրներում դարձել է հիթ։ Այն արժանացել է քննադատների դրական արձագանքին և ստացել «Գրեմմի» մրցանակ «Լավագույն ռոք երգ» անվանակարգում։

Երգի նախնական տարբերակը գրվել է 1997 թվականի «Pop» ալբոմի սեանսների ժամանակ։ Մասամբ ոգեշնչման աղբյուր են ծառայել խմբի ֆրոնտմենի՝ Բոնոյի դեպի Լոնդոն կատարած առաջին ճամփորդության հիշողությունները և խմբի երաժիշտների սեպտեմբերի 11-ի ահաբեկչություններից հետո Նյու Յորքում հանդես գալու ժամանակ ունեցած հույզերը։ Մասամբ էլ վերաբերում է Բոնոյի և վերջինիս կնոջ հարաբերություններին։ Երգի հիմնական միտքը նվիրված է կորցրած անմեղության թեմային․ այն ոգեշնչված է Բոնոյի ռետրոսպեկտիվ հետ հայացքից, որը վերջինս հառել է 80-ական թվականների սկզբի Բոնոյի վրա։

Երգը դեբյուտ է ունեցել *Vertigo Tour* շրջագայության համերգների ժամանակ․ այն ընտրել են որպես շոուի սկզբում հնչող երգ և այդ օրվանից ի վեր խումբը կատարում է այն իր յուրաքանչյուր համերգի ժամանակ։ Երգը հնչել է «Սիմփսոնները» և «Անտուրաժ» սերիալների էպիզոդներում, ինչպես նաև «Սատանան կրում է Պրադա» ֆիլմում։

Այդ ժամանակ ԱՄՆ նախագահի պաշտոնը զբաղեցնող Բարաք Օբաման օգտագործել է երգը 2008 և 2012 թվականների իր նախընտրական արշավների ընթացքում և այն անվանել իր սիրելի երգերից մեկը։ «U2»-ը կատարել է այն Օբամայի երդմնակալությանը նվիրված համերգի ժամանակ։

## Ստեղծագործությունների ցանկ

## Հիթ-շքերթներ

## Ձայնագրության մասնակիցներ

;U2
* Բոնո՝ վոկալ, դաշնամուր
* Էջ՝ կիթառ, բեք վոկալ, դաշնամուր
* Ադամ Քլեյթոն՝ բաս կիթառ
* Լարի Մարեն՝ հարվածային երաժշտական գործիքներ
;Այլ երաժիշտենր
* Ջեքնայֆ Լի՝ սինթեզատոր

;Տեխնիկական անձնակազմ
* Երաժշտական պրոդյուսեր՝ Մարկ Էլիս
* Հավելյալ պրոդյուսերություն՝ Քրիս Թոմաս, Ջեքնայֆ Լի
* Ձայնագրում՝ Կարլ Գլենվիլ
* Ձայնագրման ասիստենտներ՝ Կրիս Հինի, Կիրեն Լինչ
* Ձայնային ինժեներներ՝ Սայմոն Գոգերլի, Գրեգ Քոլինզ
* Ձայնայինինժեների ասիստենտ՝ Յեն Ռոսայթեր
* Երաժշտական ծրագրավորում՝ Ֆաբիեն Ուոլթման

## Հետաքրքիր փաստեր
* Ստեղծագործությունը հնչում է «Սիմփսոններ» սերիալի «The Devil Wears Nada» էպիզոդում։
* Ստեղծագործությունը հնչում է «Անտուրաժ» հեռուստասերիալի «I Love You Too» (Ես քեզ նույնպես սիրում եմ) էպիզոդում։

## Ծանոթագրություններ

## Արտաքին հղումներ
* Երգի տեքստը *U2.com* կայքում
* 

Կատեգորիա:2005 սինգլներ
Կատեգորիա:Ռոք երգեր
Ավիվ Ալուշ

**Աբրահամ Ավիվ Ալուշ** (, ), հրեա դերասան, երգիչ, մոդել և հեռուստահաղորդավար։ Առավել հայտնի է դարձել Ամոս Դահարիի դերով, որը նա մարմնավորել է հրեական հայտնի «Գեղեցկուհին և հացթուխը» հեռուստասերիալում։ Ավիվը նկարահանվել է նաև հոլիվուդյան «Խրճիթը» ֆիլմում, որտեղ մարմնավորել է Հիսուսի կերպարը։

## Կենսագրություն
Ալուշը ծնվել է Իսրայելի Կիրյատ Բյալիկ քաղաքում՝ միզրահի հրեաների ընտանիքում։ Հայրը Թունիսի հրեաներից է, իսկ մայրը՝ Եմենի։ Մեծացել է Իսրայելի Կարմիել քաղաքում՝ կրտսեր քրոջ Ռեուտ Ալուշի հետ, որը նույնպես դերասան է։

2000-2003 թվականներին ծառայել է Իսրայելի զինված ուժերում։ Ծառայությունը անց է կացրել Գոլանի բրիգադում (տեղակայման վայրը՝ Գոլանի բարձունքներ)։

## Կարիերա
### Դերասանական կարիերա
2013 թվականին Ավիվ Ալուշը նկարահանվել է «Գեղեցկուհին և հացթուխը» հեռուստասերիալում, որտեղ նրա խաղընկերը եղել է Ռոտեմ Սելան։ Իսրայելում հեռուստասերիալը մեծ հեղինակություն է ունեցել։ Այն բարձր է գնահատել նաև «Haaretz» պարբերականը։ 2017 թվականին Amazon-ը ձեռք է բերել ԱՄՆ-ում հեռուստասերիալի երկու եթերաշրջանների նկարահանման իրավունքները, որը հեռարձակվել է Amazon Prime Video-ով։

2017 թվականին նկարահանվել է հոլիվուդյան Խրճիթը ֆիլմում։ Մինչ այդ նա նկարահանվել էր միայն իսրայելական ֆիլմերում և հեռուստասերիալներում։ Նկարահանվելով այդ ֆիլմում՝ Ալուշը դարձել է առաջին իսրայելցի դերասանը, որը մարմնավորել է Հիսուսի դերը անգլալեզու ֆիլմերում։

Ավիվ Ալուշը խաղում է նաև թատրոնում։ Հաբիմա թատրոնում նա մասնակցել է «Վտանգավոր կապեր» ներկայացման բեմադրմանը։ 2012 թվականին էլ խաղացել է «Վենետիկի վաճառականը» ներկայացման մեջ, որտեղ մարմնավորել է Գրատիանոյի կերպարը։

### Մոդելային կարիերա
Ավիվ Ալուշը նկարահանվել է FILA և Castro ընկերությունների գովազդային հոլովակներում։
### Երաժշտական կարիերա
2018 թվականին, Էլայ Բոտների հետ համագործակցությամբ, թողարկել է «Hachi Karov Elayeich» («Քեզ ամենամոտը») սինգլը, որը «Tablet» ամսագրի կողմից ճանաչվել է Իսրայելի 2018 թվականի ամռան ամենաթեժ երգը։ 2019 թվականի մարտին դուետը նոր սինգլ է թողարկել,  իսկ ավելի ուշ արդեն տեսահոլովակ։

## Անձնական կյանք
2011 թվականին ամուսնացել է հրեա իրավաբան Նոֆար Քորենի հետ։ Նրանք ունեն երկու որդի և մեկ դուստր։ Զույգը բնակվում է Թել Ավիվում։

Կորոնավիրուսի համավարակի ժամանակ Ավիվ Ալուշը, ընտանիքի հետ միասին, տեղափոխվել է Իսրայելի հյուսիսում գտնվող ֆերմաներից մեկը՝ Մեյրոն քաղաքի մոտ։

## Ֆիլմագրություն
Ավիվ Ալուշը նկարահանվել է հետևյալ ֆիլմերում ու հեռուստասերիալներում.
*Կղզին (հեռուստասերիալ) (2007) 
*Մրցավարը (հեռուստասերիալ) (2007)
*Ասֆուր (հեռուստասերիալ) (2010-2011)
*Ալենբի (հեռուստասերիալ) (2012) 
*Գորդյան հանգույց (հեռուստասերիալ) (2012-2015)
*Գեղեցկուհին և հացթուխը (հեռուստասերիալ) (2013-2021)
*Կարմիր գլխարկը (2014)
*Իսրայելական սիրային պատմություն (2016)
*Կնոջ պատշգամբը (2016)
*Խրճիթը (2017)
*Արցունքների հովիտը (שעת נעילה) հեռուստասերիալ (2020)

## Ծանոթագրություններ

## Արտաքին հղումներ
* 

Կատեգորիա:Իսրայելի հրեաներ
Կատեգորիա:Հրեա դերասաններ
Կատեգորիա:Հրեա երգիչներ
Կատեգորիա:Հրեա մոդելներ
Վիկտոր Կուդրյավցև (այլ կիրառումներ)

**Վիկտոր Կուդրյավցև** անուն-ազգանունը կարող է վերաբերել հետևյալ անձանց.

* Վիկտոր Կուդրյավցև, խորհրդային և ռուս դիվանագետ
* Վիկտոր Կուդրյավցև, գեղասահքի ռուս մարզիչ
B’lieve I’m Goin Down…

***B’lieve I’m Goin Down…***, ամերիկացի հեղինակ և ռոք-կիթաահար Քուրթ Վայլի վեցերորդ ստուդիական ալբոմը, որը թողարկվել է 2015 թվականի սեպտեմբերի 25-ին։

## Ալբոմի մասին
### Ամփոփիչ ցուցակներ

## Ստեղծագործությունների ցուցակ

## Դիրքեր չարթերում

## Ծանոթագրություններ

Կատեգորիա:2015 ալբոմներ
Կատեգորիա:Ամերիկյան ալբոմներ
What’s Twice?

***What’s Twice?*** (***WHAT'S TWICE?***), հարավկորեական գըրլ բենդ Twice-ի առաջին մինի ալբոմների ժողովածուն։ Այն թողարկվել է բացառությամբ Ճապոնիայի՝ 2017 թվականի փետրվարի 24-ին։ *Warner Music Japan*-ը ներառում է չորս կորեական երգեր իր նախորդ երեք մինի ալբոմներից՝ *[[The Story Begins]]*-ից (2015), *[[Page Two (ալբոմ)|Page Two]]*-ից (2016) և *[[Twicecoaster: Lane 1]]*-ից (2016)։

*What’s Twice?*-ը թողարկվել է 2017 թվականի փետրվարի 24-ին։

## Թրեք լիստ

## Չարթեր

## Ծանոթագրություններ

Կատեգորիա:2017 մինիալբոմներ
Կատեգորիա:Կորեերեն մինիալբոմներ
Lotta Sea Lice

***Lotta Sea Lice*** , ավստրալիացի երգչուհի Քուրթնի Բարնեթի և ամերիկացի խոսքերի հեղինակ և կիթառահար Քութ Վայլի համատեղ ստուդիական ալբոմը, որը թողարկվել է 2017 թվականի հոկտեմբերի 13-ին։

## Ալբոմի մասին
### Քննադատների ամփոփիչ ցուցակ

## Դիրքեր չարթերում

## Ձայնագրման անդամներ
* Courtney Barnett — վոկալ, կիթառներ, ֆորտեպիանո
* Kurt Vile — վոկալ, կիթառներ
*Mick Harvey — կիթառ, ստեղնաշարային գործիքներ
* և ուրիշներ …

## Ծանոթագրություններ
Եվրոպայի ալկոհոլային գոտիներ

աջից|մինի|195x195փքս|'''Եվրոպայի ալկոհոլային գոտիներ'''
**Եվրոպայի ալկոհոլային գոտիներ՝** Եվրոպական երկրների ալկոհոլային գոտիները (պետություններ և երկրներ), որոնք ասոցացվում են որոշակի ալկոհոլային խմիչքների սպառման հետ (օրինակ՝ օղի, գարեջուր, գինի և այլն)։

## Օղու գոտի
Օղու գոտին սովորաբար ներառում է ցուրտ կլիմայով երկրները, մասնավորապես՝

* Հյուսիսային Եվրոպայի պետություններն ու երկրները (այդ թվում՝ Ֆինլանդիան, Նորվեգիան, Իսլանդիան, Շվեդիան և Գրենլանդիան, բայց ոչ Դանիան)։
* Էստոնիա
* Լատվիա
* Լիտվա
* Լեհաստան
* Բելառուս
* Ռուսաստան
* Ուկրաինա

Հյուսիսային Շոտլանդիան երբեմն ներառվում է «սպիրտային գոտու» պետությունների և երկրների ցանկում, քանի որ ամենատարածված ալկոհոլային խմիչքը ոչ թե օղին է, այլ թորած սպիրտ վիսկին։

ԵՄ-ի այս պետությունները արտադրում եմ օղու 70%-ը։

Օղու գոտու հարավային սահմանը համընկնում է −2&nbsp;°C ջերմաստիճանին։ Այս շրջանից հարավ ընկած տարածքներում օղին փոխարինվում է գարեջրով կամ գինով։ Բացառություն են կազմում մերձարևադարձային հարավային շրջանում Ղրիմն ու Ռուսաստանի հարավային շրջանները, որտեղ խաղող աճեցումն անհնար է և պատմականորեն չի ձևավորվել։

## Գարեջրի գոտի
«Գարեջրի գոտին» Եվրոպական երկրների կողմից «գրավված» տարածք է, որտեղ գարեջուրը ամենատարածված խմիչքն է։ Գարեջրի գոտին գտնվում է օղու գոտուց հարավ-արևմուտք, իսկ գինու գոտուց՝ հյուսիս-արևելք։

Գարեջրի գոտին ներառում է հետևյալ երկրները.

* Բելգիա,
* Նիդերլանդներ
* Դանիա
* Մեծ Բրիտանիա
* Գերմանիա
* Ավստրիա
* Լյուքսեմբուրգ
* Չեխիայի Հանրապետություն
* Սլովակիա
* Լեհաստան
* Շվեյցարիայի հյուսիսային և արևելյան հատվածները
* ֆրանսիական Elsace, Lorraine, nor Pas de Calais և Ardenne Department շրջանները

Գարեջրի գոտին խառնվում է ֆրանսիական գինու որոշ գոտիների, Գերմանիայի հարավ-արևմտյան և Ավստրիայի որոշ տարածքների հետ, որի բաշխումը կապված է գինու և օղու արտադրման ու սպառման հետ։

Լեհաստանը ներառված է և օղու, և գարեջրի գոտիներում։

Ժամանակի ընթացքում գարեջուրը դարձել է Հռոմեական կայսրության ամենատարածված խմիչքը, որովհետև հացահատիկը այստեղ հիմնական արտադրանքն էր։ Երբեմն գարեջրի գոտին ներառել է նաև Կենտրոնական Ռուսաստանը։

## Գինու գոտի
Գինու գոտին գտնվում է գարեջրի և օղու գոտիներից հարավ։ Դա ջերմ կլիմայով երկրներ են, որտեղ հնարավոր է խաղող աճեցնել և այնտեղ գինին ավանդական ալկոհոլային խմիչք է։ Պատմաբանները գինու գոտու տեղաբաշխումը կապում են այս կորդինատների հետ՝ 41°-44&nbsp;°C. w., 30°-50&nbsp;°C. w., կամ 35°-50 / 51&nbsp;°C:

Գինու գոտու երկրներն են՝ Իսպանիան, Պորտուգալիան, Իտալիան, Հունգարիան, Մոլդովան, Հայաստանը, Վրաստանը, Հունաստանը, Մակեդոնիան, Բուլղարիան, Սան Մարինոն, Շվեյցարիան, Ռումինիան և Ֆրանսիան։ Սովորաբար գինու գոտու մեջ ընդգրկվում են Ռուսաստանի Հարավային դաշնային շրջանը, Անդրկարպատիան և Գալիցիան։

## Ծանոթագրություններ

Կատեգորիա:Ալկոհոլային խմիչքներ
Կատեգորիա:Եվրոպայի տարածաշրջաններ
Սեյրան Ավագյան

**Սեյրան Մարտիրոսի Ավագյան** (), հայ պետական և  քաղաքական գործիչ։

## Կենսագրություն
* 1972-1977 թվականներին սովորել է Երեւանի պետական համալսարանի մաթեմատիկայի և մեխանիկայի ֆակուլտետում։ Գիտությունների ազգային ակադեմիայի թղթակից անդամ, աշխարհագրական գիտությունների դոկտոր, պրոֆեսոր։
* 1977-1990 թվականներին աշխատել է Երևանի մաթեմատիկական մեքենաների գիտահետազոտական ինստիտուտում որպես ինժեներ, ոլորտի ղեկավար և արհմիության նախագահ։
* 1988 թվականից իր գործընկերների հետ, ովքեր հիմնականում Ղարաբաղ կոմիտեից էին, ակտիվ մասնակցել է շարժմանը։
* 1989 թվականից աշխատանքով և բնակարանով է ապահովել Ադրբեջանից և ԼՂՀ-ից փախստականներին։
* 1990-1995 թվականներին եղել է ՀԽՍՀ Գերագույն խորհրդի պատգամավոր ։ Ֆիսկալ, վարկային և տնտեսական հարցերի մշտական հանձնաժողովի անդամ։ Ազգային ժողովրդավարական միության պատգամավորական խմբի անդամ։
* 1995-1999 թվականներին եղել է պատգամավոր։ ֆինանսավարկային, բյուջետային եւ տնտեսական հարցերի մշտական հանձնաժողովի անդամ։ «ԱԺՄ» խմբակցության անդամ։
* 1999-2003 թվականին  կրկին եղել է պատգամավոր, ֆինանսավարկային, բյուջետային եւ տնտեսական հարցերի մշտական հանձնաժողովի անդամ։ «ԱԺՄ»-ի անդամ և հետագայում գործող ղեկավար։
* 2001 թվականից ՝ «Լիբերալ-դեմոկրատական միության» առաջնորդ։
* 2003-2007 թվականից ՀՀ նախագահի խորհրդական։
* 2007 թվականի նոյեմբերից ՝ ՀՀ վերահսկիչ պալատի անդամ։

## Ծանոթագրություններ

## Արտաքին հղումներ
* Կենսագրություն 

Կատեգորիա:Աշխարհագրական գիտությունների դոկտորներ
Կատեգորիա:ԵՊՀ շրջանավարտներ
Կատեգորիա:ՀՀ Ազգային ժողովի պատգամավորներ
Կատեգորիա:ՀՀ ԳԽ 1-ին գումարման պատգամավորներ
Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Halcyon Digest

***Halcyon Digest***, ամերիկյան ռոք-խումբ Deerhunter-ի հինգերորդ ստուդիական ալբոմը, որը թողարկվել է 2010 թվականի սեպտեմբերի 28-ին։ Ալբոմը ներառվել է Ռոբերտ Դայմերիի *1001 Albums You Must Hear Before You Die* գրքում։

## Ստեղծագործությունների ցուցակ

## Մասնակիցներ
* Մոզես Էրուլետա- հարվածային գործիքներ
* Բրեդֆորդ Ջ. Կոկս – վոկալ, կիթառ
* Ջոշուա Ֆովեր – բաս կիթառ
* Լոկկետ Պանթ – վոկալ, կիթառ (6, 9)

## Դիրքեր չարթերում

## Ծանոթագրություններ
Միքելանջելոյի աշխատանքների ցանկ

Ստորև բերված է քանդակագործ, նկարիչ, ճարտարապետ և Վերածննդի բանաստեղծ Միքելանջելո Բուոնարոտիի հայտնի աշխատանքների ցանկը։ Այստեղ հավաքված են նաև տեղեկություններ Վարպետի կորցրած աշխատանքների, ինչպես նաև այն աշխատանքների մասին, որոնց իսկությունը կասկածելի է։ Միքելանջելոյի ստեղծագործական ժառանգությունից պահպանվել են շուրջ 300 բանաստեղծություններ, շուրջ 600 նկարներ, մոտավորապես 1400 նամակներ, որոնք գրվել են նրա համար կամ նրա կողմից, ինչպես նաև նրա անձնական և մասնագիտական գրառումների ավելի քան 300 էջ ():

Միքելանջելոյի պոեզիան չի հրապարակվել նրա կենդանության օրոք, այդ պատճառով աշխատանքի ցուցակում առանձնացված են արվեստի այնպիսի տեսակներ, ինչպիսիք են քանդակը, նկարչությունը և ճարտարապետությունը՝ ժամանակագրական կարգով։ Սանտա Կրոչե եկեղեցում քանդակագործի դամբարանում պատկերված են արվեստի այդ տեսակների թանգարանի երեք այլաբանական արձաններ, որոնք սգում են հանճարի մահը, որի ստեղծագործությունները համարվում էին Վերածննդի արվեստի ամենաբարձր նվաճումները դեռ վարպետի կենդանության օրոք։

## Լեգենդ

## Քանդակներ
[mini|right|200փքս|<center>«Муза Скульптуры»<br>([Валерио Чоли)]]

### Քանդակների մոդելներ

Ստորև բերված են Միքելանջելոյի մարդկային մարմնի շտուդիաների որոշ օրինակներ։ Դրանք պատկանում են քանդակագործի Ֆլորենտական ժամանակաշրջանների  ստեղծագործությանը (մոտավորոպես 1500-1505 թվականներ և մոտավորապես 1513-1534 թվականներ) և պահվում են Կազա Բուոնարրոտի թանգարանում։ Որոշ հետազոտողների կարծիքով (նրանց թվում է Շառլ դե Տոլնայը), միայն Կազա Բուոնարրոտիի հավաքածուի մոդելներն են իրական։




## Գեղանկարչություն
մինի|right|200փքս|<center>«Գեղանկարչության Մուսան»<br>(Ջովաննի Բատիստա Լորենցի)</center>

### Էսքիզներ և ուրվագծեր
Ստորև բերված են Միքելանջելոյի Սիքստինյան կապելլայի «Ադամի ստեղծումը» ֆրեսկոյի «Քրիստոսի Հարությունը» կոմպոզիցիայի էսքիզների օրինակներ։
Պատկեր:Battle of cascina3.jpg|Էսքիզ «Քաշինեի ճակատամարտ»(փետուր և տուշ)
Պատկեր:Studio di Figura Virile - Michelangelo Buonarroti.png|Էսքիզ «Քաշինեի ճակատամարտ» (փետուր և տուշ)
Պատկեր:Michelangelo Buonarroti - Study for the Libyan Sibyl - WGA15540.jpg|«Լիբիական սիբիլլաների» համար էսքիզ(փետուր և տուշ)
Պատկեր:Michelangelo Sistine Chapel study.jpg|Էսքիզ «Ադամի ստեղծումը»(փետուր և տուշ)
Պատկեր:Michelangelo painting God.JPG|«Աշխատանքի համար ես ստա միայն կտնառք, ցաց...» սոնետի ծաղրանկար
Պատկեր:Michelangelo, Resurrection of Christ.jpg|«Քրիստոսի հարությունը» կոմպոզիցիայի էսքիզ


## Ճարտարապետություն
[mini|right|200փքս|<center>«Муза Архитектуры»<br>([Джованни Баттиста Лоренци)]]

## Ծանոթագրություններ

## Աղբյուրներ

* 
* 
* 
* 
* 
* 
* 
* 
* 
* 

Կատեգորիա:Միքելանջելո
Կատեգորիա:Միքելանջելոյի ստեղծագործություններ
Արսեն Ավագյան

**Արսեն Դնեպրի Ավագյան** ( հայտնի է որպես **Տուգո**,  ),Հայաստանի Ազգային ժողովի նախկին պատգամավոր։

## Կենսագրություն
* 1976 - 1979 թվականներին սովորել է Աբովյանի թիվ 7 տեխնիկական դպրոց։
* 2002 - 2007 թվականներին սովորել է Հայաստանի հայկական բաց համալսարանի իրավաբանական ֆակուլտետում՝ ստանալով իրավաբանի որակավորում։
* 1980 - 1982  թվականներին ծառայել է խորհրդային բանակում։
* 1982 - 1990 թվականներին աշխատել է Աբովյանում և Երևանի Սպանդարյանի տարածաշրջանի հասարակական սննդի համակարգում։
* 1990 - 1993 թվականներին աշխատել է Աստաֆյան կոոպերատիվում։
* 2007 թվականի հունվարի 5-ից ընտրվել է «Աստաֆյան» ՓԲԸ նախագահ։
* 2007 թվականի մայիսի 12- ին պատգամավոր է ընտրվել ԲՀԿ խմբակացության համամասնական ցուցակով, մարդու իրավունքների պաշտպանության և հանրային հարցերի մշտական հանձնաժողովի անդամ։  «Բարգավաճ Հայաստան» կուսակցության անդամ։
*Նրան է պատկանել նաև «Էլիտ Ռենտա Քար» ՍՊԸ-ն։

## Ծանոթագրություններ

## Արտաքին հղումներ
* Կենսագրություն

Կատեգորիա:1961 ծնունդներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:ԲՀԿ անդամներ
Կատեգորիա:Երևան քաղաքում ծնվածներ
Կատեգորիա:ՀՀ Ազգային ժողովի պատգամավորներ
Կատեգորիա:Հայ քաղաքական գործիչներ
Կատեգորիա:Մարտի 10 ծնունդներ
Վարդգես Հայոցյան

**Վարդգես Արսենի Հայոցյան** (), հայ քաղաքական և պետական գործիչ։

## Կենսագրություն
* Ունի թերի բարձրագույն կրթություն։
* 1970 - 1991թվականներին աշխատել է Հայկոմունպրոեկտի ինստիտուտում որպես ինժեներ։
* 1991 - 1993 թվականներին ՝ « ՀՀՇ » Սպանդարյանի շրջանի խորհրդի նախագահ։
* 1993 թվականից ՝ ՀՀՇ շտաբի պետ։
* 1995 - 1999 թվականներին եղել է ՀՀ Աժ պատգամավոր։ Պաշտպանության, ներքին գործերի և ազգային անվտանգության հարցերի մշտական հանձնաժողովի անդամ։ « ՀՀՇ » անդամ։
* 2002 թվականին նշանակվել է Երեւանի Կենտրոն թաղապետարանի բնակարանային և կոմունալ բաժնի պետ։
*2007 թվականին ընտրվել է ՀՀՇ վարչության գործադիր քարտուղար և նշանակվել է ՀՀՇ վարչության աշխատակազմի ղեկավար։
* 2008 թվականի մարտի 1-ի իրադարձությունների ժամանակ ձերբակալվել է։

## Ծանոթագրություններ

Կատեգորիա:1946 ծնունդներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Երևան քաղաքում ծնվածներ
Կատեգորիա:ՀՀ Ազգային ժողովի պատգամավորներ
Կատեգորիա:Հայ կալանավորներ և ձերբակալվածներ
Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Կատեգորիա:Հուլիսի 29 ծնունդներ
Ալեքսան Հակոբյան

**Ալեքսան Հակոբի Հակոբյան** (), Հայաստանի խորհրդարանի նախկին պատգամավոր, պատմաբան, պատմական գիտությունների դոկտոր (2014)։ Պարգևատրվել է Մարտական խաչ 1-ին աստիճանի շքանշանով եւ Մխիթար Գոշի մեդալով։

## Կենսագրություն
* 1973 - 1978 թվականներին սովորել է Երևանի պետական համալսարանում ։
* 1972 - 1973 թվականներին եղել է «Հայգորգ« ընկերության բանվոր։
* 1978 - 1981  թվականներին սովորել է  ԽՍՀՄ Գիտությունների ակադեմիայի Լենինգրադի արևելագիտության ինստիտուտի ասպիրանտուրայում։
* 1981 - 1990 թվականներին ՀԽՍՀ ԳԱ Արևելագիտության ինստիտուտի ավագ գիտաշխատող, Ղարաբաղ կոմիտեի անդամ։
* 1988 թ.-ի դեկտեմբերից մինչև 1989 թ.-ի ապրիլը  կոմիտեի մյուս անդամների հետ միասին ձերբակալվել է։
* 1990 - 1991 թվականներին եղել է  ՀԽՍՀ կառավարությանն առընթեր միգրացիայի և փախստականների կոմիտեի նախագահ։
* 1991 - 1995 թվականներին եղել է ՀՀ Գերագույն խորհրդի պատգամավոր, «ՀՀՇ» անդամ։
* 1995 - 1999 թվականներին եղել է  Հայաստանի Ազգային ժողովի պատգամավո, պաշտպանության, ազգային անվտանգության և ներքին գործերի մշտական հանձնաժողովի անդամ, «Հանրապետություն» խմբակցության անդամ։
* 1999 - 2003 թվականներին կրկին եղել է պատգամավոր, պաշտպանության, ազգային անվտանգության և ներքին գործերի մշտական հանձնաժողովի անդամ, անկուսակցական։
* 1993-2004 թվականներին եղել է Քաշաթաղի շրջանի ղեկավար։
* 2005 - 2023 թվականներին՝ ՀՀ ԳԱԱ Արեւելագիտության ինստիտուտի Քրիստոնյա Արեւելքի բաժնի վարիչ։

## Ծանոթագրություններ

## Արտաքին հղումներ
* Կենսագրություն

Կատեգորիա:1955 ծնունդներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:ԵՊՀ շրջանավարտներ
Կատեգորիա:Երևան քաղաքում ծնվածներ
Կատեգորիա:ՀՀ Ազգային ժողովի պատգամավորներ
Կատեգորիա:Հայ պատմաբաններ
Կատեգորիա:Հայ քաղաքական գործիչներ
Կատեգորիա:Հոկտեմբերի 11 ծնունդներ
Կատեգորիա:Պատմական գիտությունների թեկնածուներ
Հակոբ Գ․ Հակոբյան

**Հակոբ Գառնիկի Հակոբյան** (), Հայաստանի խորհրդարանի նախկին պատգամավոր և գործարար, տեխնիկական գիտությունների դոկտոր։

## Կենսագրություն
* 1975 թվականին ավարտել է Երևանի սննդի արդյունաբերության տեխնիկական դպրոցը։
* 1984 թվականին ավարտել է Երևանի Կարլ Մարքսի անվան պոլիտեխնիկական ինստիտուտը՝ ջերմաէներգիայի ինժեների որակավորմամբ։ 
* 1975 - 1977 թթ. ծառայել է խորհրդային բանակում։
* 1974 - 1975 և 1977 - 1983  թվականներին եղել է մեքենավար։
* 1983 - 1988 թվականներին եղել է սառնարանային և կոմպրեսորային խանութի ավագ վարիչ, խանութի վարիչ։
*  1988 - 1997 թվականներին եղել է գլխավոր ինժեներ։
* 1997 - 2000 թվականներին եղել է «Երևանի Գարեջուր» ՓԲԸ տեխնիկական հարցերի տնօրեն։
* 2000 - 2003 թվականներին նույն գործարանի տնօրեն, 2003 - 2007 թվականներին ՝ «Երևանի Գարեջուր» ՓԲԸ գլխավոր տնօրեն։
* 2004 թվականին ստացել է տեխնիկական գիտությունների թեկնածուի գիտական աստիճան։
*2007 թվականի  հունիսի 12-ին Հայաստանի Ազգային ժողովի  պատգամավոր է ընտրվել թիվ 42 ընտրատարածքից։
* 2012 թվականի մայիսի 6-ին ԱԺ պատգամավոր է ընտրվել թիվ 41 ընտրատարածքից, ՀՀԿ անդամ։
* 2010 թվականից Հայաստանի ճարտարագիտական ակադեմիայի թղթակից անդամ է։
* 2011 թվականից Ինժեներների միջազգային ակադեմիայի թղթակից անդամ է։
* 2018 թվականին մայիսի 31-ից ԱԺ պատգամավոր է ընտրվել ՀՀԿ ռեյտինգային ցուցակով Տավուշի մարզից՝ փոխարինելով Գրիգոր Ավալյանին։
*2021 թվականին պաշտպանել է գիտական թեզը, ստացել տեխնիկական գիտությունների դոկտորի աստիճան։

## Արտաքին Հղումներ
* Կենսագրություն

Կատեգորիա:ՀՊՃՀ շրջանավարտներ
Կատեգորիա:ՀՀ Ազգային ժողովի պատգամավորներ
Կատեգորիա:Երևան քաղաքում ծնվածներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:1956 ծնունդներ
Կատեգորիա:Օգոստոսի 1 ծնունդներ
Կատեգորիա:Հայ գործարարներ
Կատեգորիա:Հայ քաղաքական գործիչներ
Թյուրա Քլեն

**Թյուրա (Թիրա) Քլեն** (), շվեդ նկարչուհի, գրող և նկարազարդող։ Նրա աշխատանքը շատ առումներով մոտ է սիմվոլիզմին և Արտ Նուվոյին։ Թյուրա Քլենը շատ է ճանապարհորդել, ունեցել է միջազգային լայն կապեր և ակտիվորեն պաշտպանել է կանանց իրավունքները։

## Կենսագրություն եւ ստեղծագործություն
Թյուրա Քլենը ծնվել է Ստոկհոլմում 1874 թվականին։ Նա եղել է շվեդ դիվանագետ Ռիկարդ Քլենի և նրա կնոջ՝ Ամալիայի երեք երեխաներից փոքրը։ Ընտանիքը շատ ճանապարհորդություններ է կատարել, ինչը Թյուրին առաջացրել է հետաքրքրություն տարբեր մշակույթների և լեզվի ուսուցման նկատմամբ։ Աղջիկը սկսել է նկարել վաղ տարիքում, նրա առաջին ուսուցիչները մայրն ու հայրական տատիկն էին:

15 տարեկան հասակում Թյուրան մեկնել է Գերմանիայում՝ նախ Դրեզդեն, ապա Կարլսրուե և Մյունխեն արվեստ սովորելու նպատակով։ Դրանից հետո, շարունակել է իր ուսումը Ֆրանսիայում, Փարիզում այցելել է Կոլարոսի, Ժյուլիանի, Դելեկլյուզի և Վիտտիի ակադեմիաները։ Նա մոտ էր *[[Fin de siècle|ֆին-դե-սիլկի]]* դարաշրջանի փարիզյան մթնոլորտին. Բացի այդ, այս ժամանակահատվածում հետաքրքրվել է թեոսոֆիայով։ Թյուրան նկարազարդումներ է ստեղծել Շառլ Բոդլերի, Էդգար Պոյի, Մորիս Մետերլինկի և այլ բանաստեղծների ստեղծագործությունների համար՝որոնք տոգորված են սիմվոլիզմի ոգով:

1907 թվականին Թյուրան որոշել է գնել հողակտոր Ստոկհոլմի մերձակայքում և կառուցել իր սեփական տունը։ Նրա ընտրությունը կանգ է առել Լիդինգում, որտեղ 1908 թվականին կառուցել է մեծ վիլլա՝ արհեստանոցով աշխատանքի համար։ 1910 թվականին Ստոկհոլմում ստեղծվել է կին նկարիչների ասոցիացիան (Föreningen Svenska konstnärinnor ), և նա եղել է դրա հիմնադիրներից մեկը։ 1911 թվականին նա իր ընկերուհու՝ Էլեն ֆոն Պլատենի հետ մեկնել է Շրի Լանկա, որտեղ անցկացրել է երեք ամիս՝ իր օրագրում գրի առնելով տպավորությունները Նույն թվականին նա հրատարակել է գիրք իր ճանապարհորդությունների մասին՝ «*Strövtåg i Orienten»*:

1916-1917 թվականներին Թյուրա Քլենը ճանապարհորդում է Միացյալ Նահանգներ և Արևմտյան Հնդկաստան։ 1919 թվականին մեկնել է Ճավա և Բալի, որտեղ մնացել է երկու տարի։ Նա շատ է նկարել՝ նկարելով տեղական սովորույթներն ու արարողությունները։ Դրանից հետո այդ աշխատանքները ցուցադրվել են Լոնդոնի Վիկտորիայի և Ալբերտի թանգարանում, ինչպես նաև Ստոկհոլմի Լիլեբալենսի պատկերասրահում։ Ճանապարհորդության ընթացքում հավաքված նյութերը բավական են եղել հինգ գիրք և մի շարք հոդվածներ գրելու համար։ 1925 թվականին այցելել է Եգիպտոս և Հունաստան։ 1938 թվականին Թյուրա Քլենը պարգևատրվել է Յոհան Օգուստ Ուոլբերգի արծաթե մեդալով՝ աշխարհագրության և մարդաբանության մեջ ունեցած նշանակալի ավանդի համար:

Թյուրա Քլենը շարունակել է ճանապարհորդել, գրել ու նկարել իր կյանքի մնացած մասը։ Երբեք չի ամուսնացել և երեխաներ չի ունեցել։ Նկարչուհին մահացել է Լիդինգյոյում 1951 թվականին:

## Ծանոթագրություններ

Կատեգորիա:Շվեդ կին արվեստագետներ
Կատեգորիա:Շվեդ պատկերազարդողներ
Կատեգորիա:Շվեդ արվեստագետներ
Կատեգորիա:Սիմվոլիստ նկարիչներ
Կատեգորիա:Շվեդ նկարչուհիներ
Կատեգորիա:Կանանց իրավունքների իրավապաշտպաններ
Կատեգորիա:Շվեդ գրողներ
Կատեգորիա:Շվեդ վիմագիրներ
Կատեգորիա:Շվեդ կին գրողներ
Վարազդատ Ավոյան

**Վարազդատ Մկրտիչի Ավոյան** ( ) , Հայաստանի խորհրդարանի և Գերագույն խորհրդի նախկին պատգամավոր։

## Կենսագրություն
* 1965 - 1970  թվականներին  սովորել է Լենինականի մանկավարժական ինստիտուտ։ Կրթությամբ նա հոգեբան է։ Նա եղել է ԽՄԿԿ անդամ էր։
* 1970 - 1985 թվականներին աշխատել է որպես բանվոր, լրագրող, ինստիտուտի Կոմերիտմիության կոմիտեի քարտուղար, Գյումրու քաղկոմի հրահանգիչ, Գյումրու քաղաքային խորհրդի մշակույթի բաժնի վարիչ։
* 1985 - 1990 թվականներին եղել է ՀԿԿ Գյումրու շրջկոմի երկրորդ, ապա առաջին քարտուղար։
* 1992 - 1995 թվականներին եղել է ՀԽՍՀ Գերագույն խորհրդի քարտուղար։
* 1995 - 1999 թվականներին եղել է ՀՀ Ազգային Ժողովի պատգամավոր, արտաքին հարաբերությունների մշտական հանձնաժողովի անդամ, Ռամկավար-ազատական կուսակցության անդամ։

## Ծանոթագրություններ

## Արտաքին Հղումներ
* Կենսագրություն

Կատեգորիա:1947 ծնունդներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:ՀՀ Ազգային ժողովի պատգամավորներ
Կատեգորիա:ՀՀ ԳԽ 1-ին գումարման պատգամավորներ
Կատեգորիա:Հայ հոգեբաններ
Կատեգորիա:Հայ քաղաքական գործիչներ
Կատեգորիա:Նոյեմբերի 7 ծնունդներ
Վահագն Հակոբյան

**Վահագն Վլադիմիրի Հակոբյան** ( ), հայ պետական գործիչ։

## Կենսագրություն
Ծնվել է Խորհրդային Հայաստանի Կամոյի շրջանի Նորադուզ գյուղում։

* 1965 - 1970 թվականներին սովորել է Երեւանի պոլիտեխնիկական ինստիտուտում՝ դառնալով ռադիոէլեկտրոնիկայի ինժեներ։
* 1970 - 1977 թվականներին աշխատել է Կամոյի «Դիպոլ» արտադրական միությունում որպես գործընթացների ինժեներ, բաժանմունքի վարիչ, լաբորատորիայի վարիչ, գլխավոր տեխնոլոգ։
* 1977 - 1987 թվականներին եղեել է Կամոյի շրջանի Հայաստանի կոմունիստական կուսակցության կոմիտեի վարչության պետ, երկրորդ քարտուղար
* 1987 - 1991 թվականներին ՝ եղել է Կամոյի շրջանի պետ։
* 1991 - 1995   թվականներին եղել է ՀԽՍՀ Գերագույն խորհրդի պատգամավոր ։
* 1995 - 1998 թվականներին եղել է ՀՀ խորհրդարանի պատգամավոր, պետաիրավական հարցերի մշտական հանձնաժողովի անդամ, անկուսակցական։
* 1998 - 2003 թվականներին եղել է Գեղարքունիքի մարզի մարզպետ։

## Արտաքին Հղումներ
* Կենսագրություն

## Ծանոթագրություններ

Կատեգորիա:1948 ծնունդներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:ԽՄԿԿ անդամներ
Կատեգորիա:ՀՀ Ազգային ժողովի պատգամավորներ
Կատեգորիա:ՀՀ ԳԽ 1-ին գումարման պատգամավորներ
Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Կատեգորիա:Հուլիսի 16 ծնունդներ
Լուտիպրի

**Լուտիպրին** 9-րդ դարում Ուրարտուի թագավոր էր։ Նրա մասին քիչ բան է հայտնի, բացառությամբ այն, որ Վանի արձանագրություններում ասվում է, որ նա Սարդուրի I- ի հայրն էր։

Նա թագավորել է մ.թ.ա. 844-834 թվականներին, երբ Սալմանասար III- ի կողմից նախկին մայրաքաղաք Արզաշկունը ավերվել էր, և մինչ Սարդուրին հիմնադրեց Տուշպա նոր մայրաքաղաքը։

Սեպագիր մի գրության մեջ՝ Տուշպա միջնաբերդից արևմուտք ընկած փոքր ամրության վրա, նշվում է, որ Լուտիպրին է կառուցել պարիսպը, և հավանական է, որ իրականում նա է քաղաքի հիմնադիրը։

Սեպագրության մեջ նշված է. «Սա Սարդուրի թագավորի՝ մեծ արքա Լուտիպրիի որդի, հզոր թագավորի, ով չի վախենում պայքարել, զարմանալի հովիվի, ապստամբներին ղեկավարած թագավորի արձանագրությունն է։ Ես Սարդուրին եմ, թագավորների թագավոր Լուտիպրիի որդին և բոլոր թագավորներից տուրք ստացած թագավորը։ Լուտիպրիի որդի Սարդուրին ասում է՝ ես այդ քարե բլոկները բերել եմ Ալնիունու քաղաքից։ Ես կառուցեցի այս պատը»։

## Ծանոթագրություններ

## Տես նաև
* Ուրարտուի թագավորների ցուցակ

Կատեգորիա:Վանի թագավորության արքաներ
Վերսանդ Հակոբյան

**Վերսանդ Ֆրանսիկի Հակոբյան** (), Հայաստանի խորհրդարանի նախկին պատգամավոր։

## Կենսագրություն
* 1968 - 1973 թվականներին սովորել է Կիևի քաղաքացիական ավիացիայի ինժեներների ինստիտուտի օդային տրանսպորտի կառավարման համակարգերի ֆակուլտետում։
* 1980 - 1985 թվականներին սովորել է նույն ինստիտուտի տնտեսագիտության և օդային տրանսպորտի կառավարման ֆակուլտետ։ Ավիացիայի ինժեներ, լեյտենանտ ինժեներ։
* 1973 - 1994 թվականներին եղել է ՝ «Զվարթնոց» օդանավակայանի ինժեներ, հերթափոխի ղեկավար, ուղևորափոխադրումների բաժնի պետ։
* 1994 - 2002  թվականներին եղելէ «Հայկական ավիաուղիներ» պետական ձեռնարկության ներկայացուցիչ Արաբական Միացյալ Էմիրություններում։
* 2002 - 2007 թվականներին եղելէ «Հայկական միջազգային ավիաուղիներ» ՓԲԸ գլխավոր տնօրեն։
* 2003 թվականին ՀՀ ԱԺ ընտրություններին առաջադրվել է մեծամասնական ընտրակարգով, բայց չի հաղթահարել շեմը։
* 2007 թվականի մայիսի 12- ին պատգամավոր է ընտրվել թիվ 12 ընտրատարածքից, «Բարգավաճ Հայաստան» կուսակցության անդամ։
*Երևանի շամպայն գինիների գործարանի սեփականա­տեր։

## Ծանոթագրություններ

## Արտաքին հղումներ
* Կենսագրություն

Կատեգորիա:21-րդ դարի հայ քաղաքական գործիչներ
Կատեգորիա:ՀՀ Ազգային ժողովի պատգամավորներ
Կատեգորիա:Հայ գործարարներ
Կատեգորիա:Հայ քաղաքական գործիչներ
Մելս Հակոբյան

**Մելս Ավետիսի Հակոբյան** (), հայ քաղաքական և պետական գործիչ։

## Կենսագրություն
* Ավարտել է Երեւանի պոլիտեխնիկական ինստիտուտը `էներգետիկայի բնագավառում մասնագիտությամբ։
* 1972 - 1985 թվականներին աշխատել է «Հայէներգո» համակարգում։
* 1985 - 1992 թվականներին եղել է  «Հայէներգոյի» գլխավոր դիսպետչեր։
* 1992 - 1993  թվականներին եղել է ՀՀ էներգետիկայի և վառելիքի նախարարի առաջին տեղակալ։
* 1993 թվականի փետրվար-ապրիլ ամիսներին եղել Հայաստանի էներգետիկայի և վառելիքի նախարար։
* 1993 - 1996  թվականներին եղել է «Հայէներգոյի» գլխավոր տնօրեն։
* 1996 թվականին նշանակվել է Սևան-Հրազդան կասկադի հիդրոէլեկտրակայանների տնօրեն։
* Միջազգային էներգետիկ կորպորացիայի գլխավոր տնօրեն։
* 1995 թվականին ՀՀ Ազգային ժողովի պատգամավոր է ընտրվել թիվ 101 ընտրատարածքից։

## Ծանոթագրություններ

Կատեգորիա:1950 ծնունդներ
Կատեգորիա:Ապրող անձինք
Կատեգորիա:ՀՀ Ազգային ժողովի պատգամավորներ
Կատեգորիա:ՀՀ էներգետիկայի և բնական պաշարների նախարարներ
Կատեգորիա:ՀՊՃՀ շրջանավարտներ
Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Կատեգորիա:Հոկտեմբերի 1 ծնունդներ
Կատեգորիա:Ստեփանավան քաղաքում ծնվածներ
Դիշա Պատանի

**Դիշա Պատանի** (, , ), հնդիկ դերասանուհի և ֆոտոմոդել։

## Կենսագրություն
Դիշան ծնվել է Ուտար Պրադեշ նահանգի Բարելի քաղաքում, նրա հայրը դեռ այնտեղ է ապրում։

Դերասանուհու կարիերան սկսելուց առաջ նա հասցրել է դառնալ ֆոտոմոդել և մասնակցել որոշ գովազդների, ինչպես նաև «Femina Miss Diva» մրցույթում զբաղեցրել է երկրորդ տեղը ։

Նրա նորամուտը կայացել է 2015 թվականին *Loafer* ֆիլմում՝ թուլուգու լեզվով։ Չնայած լեզուն չիմանալով՝ նա դերասանության համար արժանացավ քննադատների գնահատականին։ Ֆիլմը ձախողվեց վաճառքում։

Մեկ տարի անց նա իր դեբյուտը կատարեց Բոլիվուդում՝ *M. S. Dhoni: The Untold Story* ֆիլմում, որտեղ նա խաղում էր գլխավոր հերոսի նախկին սիրեկանի դերը, ֆիլմը հասավ կոմերցիոն հաջողությունների և արժանացավ քննադատների գնահատականին, իսկ դերասանուհին շահեց մի քանի լավագույն դեբյուտային մրցանակներ, այդ թվում Screen Award և Stardust Award:

2017 թվականին կայացավ նրա միջազգային դեբյուտը «Աստծո զրահներ. գանձերի որոնումներ» ֆիլմում՝ Ջեքի Չանի մասնակցությամբ։ Նրա հերոսուհի Աշմիտան Ազգային թանգարանի ինստիտուտի երիտասարդ պրոֆեսոր է, որն օգնում է գլխավոր հերոսին գանձեր գտնել։ Նա նաև մասնակցել է Հնդկաստանում ֆիլմի գովազդային արշավին, որն ինքնին կոմերցիոն հաջողություն է ունեցել։

2018 թվականին թողարկվեց «Բունտարար 2» ֆիլմը, որտեղ նա խաղում էր իր առաջին լիարժեք դերը Բոլիվուդում և նրա գործընկերը Թայգր Շրոֆն էր։ Չնայած քննադատների բացասական արձագանքներին՝ ֆիլմը տոմսարկղային հաջողություն ուներ։

Ներկայումս Դիշան պատրաստվում է նկարահանվել թամիլական *Sangamithra* ֆիլմում, որտեղ նա փոխարինելու է Շրութի Հասանին։ Ֆիլմը կլինի նրա դեբյուտը Կոլիվուդում։

## Անձնական կյանքը
Հանդիպում է դերասան Թայգր Շրոֆի հետ։

## Ֆիլմագրությունը

## Ծանոթագրություններ

## Արտաքին հղումներ

Կատեգորիա:1992 ծնունդներ
Կատեգորիա:Դերասանուհիներ այբբենական կարգով
Կատեգորիա:Հնդիկ դերասանուհիներ
Կատեգորիա:Հունիսի 13 ծնունդներ
Կատեգորիա:Մոդելներ այբբենական կարգով
Կատեգորիա:Հնդիկ մոդելներ
Նելսան Էլիս

**Նելսան Էլիս** (, ), ամերիկացի դերասան, դրամատուրգ, կինոպրոդյուսեր, սցենարիստ և կինոռեժիսոր։ Առավել հայտնի է «Իրական արյուն» ամերիկյան հեռուստասերիալում (2008-2014) կատարած Լաֆայետ Ռեյնոլդսի դերով։

## Վաղ տարիներ
Էլիսը ծնվել է Իլինոյս նահանգի Հարվի քաղաքում՝ Չիկագոյի մերձակայքում։ Երբ Էլիսը, նրա եղբայրներն ու քույրերը երեխաներ էին, նրանց մայրը, որը միայնակ էր մեծացնում երեխաներին ամուսնու հետ ամուսնալուծությունից հետո, իր եղբոր մահից հետո լրջորեն սկսել է տառապել հոգեկան խանգարումներով։ Արդյունքում Էլիսի, նրա եղբայրների ու քույրերի պաշտպանության ու հոգածության իրավունքն անցել է պետությանը։ Հետո նրանց դաստիարակել է տատիկը, որը բնակվել է Ալաբամա նահանգի Բեսեմեր քաղաքում։ Ալաբամա նահանգում Էլիսը մեկ տարի հաճախել է Ջես Լանյեի անվան միջնակարգ դպրոց, հետո տեղափոխվել է Մաք-Ադորի անվան միջնակարգ դպրոց։ Նա Իլինոյս է վերադարձել 15 տարեկան հասակում, որտեղ ապրել է մորաքրոջ հետ, իսկ 1997 թվականին ավարտել է Իլինոյս նահանգի Դոլթոն քաղաքում գտնվող Thornridge միջնակարգ դպրոցը։

17 տարեկանում նա միացել է Միացյալ Նահանգների ծովային հետևակայիններին, բայց շուտով հեռացել է նրանցից։ Դրանից հետո Էլիսը սովորել է Իլինոյս նահանգի համալսարանում։

2008 թվականին՝ 22 տարեկան հասակում, ընդունվել է Ջուլիարդի դպրոց, որտեղ նա ընկերացել է ապագա խաղընկեր Ռուտինա Ուեսլիի հետ, որը «Իրական արյուն» սերիալում խաղացել է նրա զարմուհու՝ Թարայի դերը։ Հետագայում՝ 2004 թվականին, Էլիսը ստացել է գեղարվեստի բակալավրի աստիճան։

## Մահ
Մահվանից մի քանի տարի առաջ պայքարել է ալկոհոլի և թմրամոլության դեմ։ Մահացել է հիվանդանոցում՝ տեղափոխվելուց չորս օր անց՝ սրտային սուր անբավարարության պատճառով։ Նա ընդամենը 39 տարեկան էր։ Եղել է ամուսնացած, ունեցել է երկու որդի (Բրոեն) և նորածին դուստր։

## Ֆիլմագրություն
**Դերասան**

**Ռեժիսոր**

**Սցենարիստ**

**Պրոդյուսեր**

## Մրցանակներ և անվանակարգեր

## Ծանոթագրություններ

Կատեգորիա:2017 մահեր
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:21-րդ դարի կինոռեժիսորներ
Կատեգորիա:Ամերիկացի դրամատուրգներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Կալիֆոռնիայում մահացածներ
Կատեգորիա:Սրտամկանի ինֆարկտից մահացածներ